CELEX: 32021D0627
Language: hu
Date: 2021-04-15 00:00:00
Title: A Bizottság (EU) 2021/627 végrehajtási határozata (2021. április 15.) az (EU) 2018/1240 európai parlamenti és tanácsi rendelet értelmében az Európai Utasinformációs és Engedélyezési Rendszerben (ETIAS) a naplók vezetésére és az azokhoz való hozzáférésre vonatkozó szabályok megállapításáról

2021.4.16.   
               
               
                  HU
               
               
                  Az Európai Unió Hivatalos Lapja
               
               
                  L 131/187
               
            
         A BIZOTTSÁG (EU) 2021/627 VÉGREHAJTÁSI HATÁROZATA
         (2021. április 15.)
         az (EU) 2018/1240 európai parlamenti és tanácsi rendelet értelmében az Európai Utasinformációs és Engedélyezési Rendszerben (ETIAS) a naplók vezetésére és az azokhoz való hozzáférésre vonatkozó szabályok megállapításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Európai Utasinformációs és Engedélyezési Rendszer (ETIAS) létrehozásáról, valamint az 1077/2011/EU rendelet, az 515/2014/EU rendelet, az (EU) 2016/399 rendelet, az (EU) 2016/1624 rendelet és az (EU) 2017/2226 rendelet módosításáról szóló, 2018. szeptember 12-i (EU) 2018/1240 európai parlamenti és tanácsi rendeletre (1) és különösen annak 73. cikke (3) bekezdése harmadik albekezdése b) pontjának iii. alpontjára,
         mivel:
         
                     (1)
                  
                  
                     Az (EU) 2018/1240 rendelet létrehozza az Európai Utasinformációs és Engedélyezési Rendszert (a továbbiakban: ETIAS) az olyan harmadik országbeli állampolgárokra vonatkozóan, akik mentességet élveznek azon követelmény alól, amelynek értelmében a tagállamok területére való belépéshez és az ott tartózkodáshoz vízummal kell rendelkezni.
                  
               
                     (2)
                  
                  
                     Az Európai Utasinformációs és Engedélyezési Rendszer működéséhez szükség van az ETIAS információs rendszer kifejlesztésére és műszaki kivitelezésére. A rendszernek naplókat kell tartalmaznia, amelyek az összes elvégzett adatkezelési műveletet rögzítik.
                  
               
                     (3)
                  
                  
                     A naplók vezetésére és az azokhoz való hozzáférésre vonatkozóan szabályokat kell megállapítani. A naplókat kizárólag az adatkezelési kötelezettségek teljesítésének ellenőrzésére, valamint a műveleti vonatkozású személyes adatok sértetlenségének és biztonságának biztosítására lehet felhasználni.
                  
               
                     (4)
                  
                  
                     Ami a naplók vezetését illeti, meg kell határozni azok tárolásának helyét, a technikai rögzítésük módját – többek között azt is, hogy az Európai Utasinformációs és Engedélyezési Rendszer különböző elemeiből származnak-e –, valamint meg kell határozni a naplóknak a megőrzési időszak lejártát követő törlésére vonatkozó szabályokat.
                  
               
                     (5)
                  
                  
                     A naplókhoz való hozzáférés tekintetében meg kell határozni az illetékes hatóságokat, beleértve adott esetben az ilyen hatóságokon belül azon személyeket is, akik számára hozzáférést kell biztosítani a naplókhoz, valamint azokat a célokat, amelyek érdekében a hozzáférést megkapják. Annak biztosítása érdekében, hogy az illetékes hatóságok képesek legyenek ellátni az adatkezelés elfogadhatóságának ellenőrzése, valamint az adatbiztonság és -integritás biztosítása céljából végzett feladataikat, a naplók azonosítását hatékony keresési funkció révén kell elősegíteni.
                  
               
                     (6)
                  
                  
                     Az egyes tagállamok nemzeti hatóságainak megfelelően felhatalmazott személyzete és az uniós ügynökségek megfelelően felhatalmazott személyzete által az (EU) 2018/1240 rendelet 13. cikkének (4a) bekezdésében említett célokból történő hozzáférést rögzítő naplókat az (EU) 2019/817 rendelet 24. cikkének (2) és (3) bekezdésében meghatározott követelményekkel összhangban kell megőrizni.
                  
               
                     (7)
                  
                  
                     Az ETIAS információs rendszer megtervezési és kifejlesztési szakaszáért a szabadságon, a biztonságon és a jog érvényesülésén alapuló térség nagyméretű IT-rendszereinek üzemeltetési igazgatását végző európai uniós ügynökség (eu-LISA) felelős. Az e határozatban megállapított intézkedéseknek lehetővé kell tenniük, hogy a szabadságon, a biztonságon és a jog érvényesülésén alapuló térség nagyméretű IT-rendszereinek üzemeltetési igazgatását végző európai uniós ügynökség meghatározza az Európai Utasinformációs és Engedélyezési Rendszer fizikai architektúrájának kialakítását, beleértve annak kommunikációs infrastruktúráját, valamint a rendszer műszaki leírását, továbbá hogy kifejlessze az Európai Utasinformációs és Engedélyezési Rendszert. A szabadságon, a biztonságon és a jog érvényesülésén alapuló térség nagyméretű IT-rendszereinek üzemeltetési igazgatását végző európai uniós ügynökségnek ezeket az intézkedéseket az Európai Utasinformációs és Engedélyezési Rendszer műszaki leírásával és interfészvezérlési dokumentációjával kell kiegészítenie.
                  
               
                     (8)
                  
                  
                     Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 1. és 2. cikke értelmében Dánia nem vett részt az (EU) 2018/1240 rendelet elfogadásában, az rá nézve nem kötelező és nem alkalmazandó. Mivel azonban az (EU) 2018/1240 rendelet a schengeni vívmányokon alapul, Dánia az említett jegyzőkönyv 4. cikkének megfelelően 2018. december 21-én bejelentette, hogy az (EU) 2018/1240 rendelet nemzeti jogában történő végrehajtásáról határozott.
                  
               
                     (9)
                  
                  
                     Ez a határozat a schengeni vívmányok azon rendelkezéseinek továbbfejlesztését képezi, amelyek alkalmazásában Írország a 2002/192/EK tanácsi határozattal (2) összhangban nem vesz részt. Ennélfogva Írország nem vesz részt a határozatnak az elfogadásában, az rá nézve nem kötelező és nem alkalmazandó.
                  
               
                     (10)
                  
                  
                     Izland és Norvégia tekintetében e határozat az Európai Unió Tanácsa, valamint az Izlandi Köztársaság és a Norvég Királyság között, e két államnak a schengeni vívmányok végrehajtására, alkalmazására és fejlesztésére irányuló társulásáról kötött megállapodás (3) értelmében a schengeni vívmányok azon rendelkezéseinek továbbfejlesztését képezi, amelyek az 1999/437/EK tanácsi határozat (4) 1. cikkének A. pontjában említett területhez tartoznak.
                  
               
                     (11)
                  
                  
                     Svájc tekintetében e határozat az Európai Unió, az Európai Közösség és a Svájci Államszövetség közötti, a Svájci Államszövetségnek a schengeni vívmányok végrehajtására, alkalmazására és fejlesztésére irányuló társulásáról szóló megállapodás (5) értelmében a schengeni vívmányok azon rendelkezéseinek továbbfejlesztését képezi, amelyek az 1999/437/EK tanácsi határozatnak a 2008/146/EK tanácsi határozat (6) 3. cikkével együtt értelmezett 1. cikke A. pontjában említett területhez tartoznak.
                  
               
                     (12)
                  
                  
                     Liechtenstein tekintetében ez a határozat az Európai Unió, az Európai Közösség, a Svájci Államszövetség és a Liechtensteini Hercegség közötti, a Liechtensteini Hercegségnek az Európai Unió, az Európai Közösség és a Svájci Államszövetség közötti, a Svájci Államszövetségnek a schengeni vívmányok végrehajtására, alkalmazására és fejlesztésére irányuló társulásáról szóló megállapodáshoz (7) való csatlakozásáról szóló jegyzőkönyv értelmében a schengeni vívmányok azon rendelkezéseinek továbbfejlesztését képezi, amelyek az 1999/437/EK tanácsi határozatnak a 2011/350/EU tanácsi határozat (8) 3. cikkével együtt értelmezett 1. cikke A. pontjában említett területhez tartoznak.
                  
               
                     (13)
                  
                  
                     Ciprus, Bulgária, Románia és Horvátország tekintetében ez a határozat a 2003. évi csatlakozási okmány 3. cikkének (1) bekezdése, a 2005. évi csatlakozási okmány 4. cikkének (1) bekezdése, illetve a 2011. évi csatlakozási okmány 4. cikkének (1) bekezdése értelmében a schengeni vívmányokon alapuló, illetve azokkal egyéb módon összefüggő jogi aktus.
                  
               
                     (14)
                  
                  
                     Az (EU) 2018/1725 európai parlamenti és tanácsi rendelet (9) 42. cikkének (1) bekezdésével összhangban a Bizottság egyeztetett az európai adatvédelmi biztossal, aki 2020. szeptember 4-én véleményt nyilvánított.
                  
               
                     (15)
                  
                  
                     Az e határozatban előírt intézkedések összhangban vannak az intelligens határellenőrzéssel foglalkozó bizottság (ETIAS) véleményével,
                  
               ELFOGADTA EZT A HATÁROZATOT:
         
            1. cikk
            Az adatkezelési műveletekre vonatkozó napló vezetése
            
               (1)   Az ETIAS információs rendszeren belül valamennyi adatkezelési művelet tartalmazó, az (EU) 2018/1240 rendelet 69. cikkének (1) bekezdésével összhangban megőrzendő naplókat – amelyek magukban foglalják a fuvarozóknak a 45. cikk (7) bekezdése szerinti hozzáférését, a határforgalom-ellenőrzést végző hatóságoknak és a bevándorlási hatóságoknak az (EU) 2018/1240 rendelet 69. cikkének (3) bekezdése szerinti hozzáférését, valamint a központi hozzáférési pontnak az (EU) 2018/1240 rendelet 70. cikkének (1) bekezdése szerinti hozzáférését tartalmazó naplókat – a szabadságon, a biztonságon és a jog érvényesülésén alapuló térség nagyméretű IT-rendszereinek üzemeltetési igazgatását végző európai uniós ügynökségnek kell rögzítenie és tárolnia az ETIAS információs rendszerben.
            
            
               (2)   Az ETIAS információs rendszeren belüli minden egyes adatkezelési műveletet külön naplóbejegyzésként kell rögzíteni.
               A naplóbejegyzésben egy külön mezőben kell feltüntetni az elvégzett művelettel kapcsolatos részleteket.
            
            
               (3)   A naplóbejegyzést az egyes adatkezelési műveletek időpontjával és dátumával együtt kell rögzíteni („időbélyegző”).
            
            
               (4)   Minden egyes naplóbejegyzésnek tárolnia kell a hatóság, valamint az ETIAS központi rendszerében tárolt adatokhoz hozzáférő, azokat módosító vagy törlő tisztviselő vagy alkalmazott egyedi azonosítóját.
            
            
               (5)   A naplóbejegyzéseket az (EU) 2018/1240 rendelet 45. cikkének (7) bekezdésében, 69. cikkének (4) bekezdésében és 70. cikkének (4) bekezdésében meghatározott adatmegőrzési időszakokkal összhangban az ETIAS központi rendszernek naponta törölnie kell.
               A vonatkozó adatmegőrzési időszak végén törlendő naplóbejegyzések azonosítására minden egyes naplótípus esetében időbélyegzőt kell használni.
            
         
         
            2. cikk
            Az adatkezelési műveletekre vonatkozó naplókhoz való hozzáférés
            
               (1)   A szabadságon, a biztonságon és a jog érvényesülésén alapuló térség nagyméretű IT-rendszereinek üzemeltetési igazgatását végző európai uniós ügynökség által az (EU) 2018/1240 rendelet értelmében vezetett naplókhoz való hozzáférés a következőkre korlátozódik:
               
                           a)
                        
                        
                           a szabadságon, a biztonságon és a jog érvényesülésén alapuló térség nagyméretű IT-rendszereinek üzemeltetési igazgatását végző európai uniós ügynökség megfelelően felhatalmazott ETIAS-tisztviselői és az adatvédelmi tisztviselő az (EU) 2018/1240 rendelet 58. cikkének (2) bekezdésében említett célokból és különösen az említett rendelet 69. cikke (4) bekezdésének való megfelelés biztosítása céljából;
                        
                     
                           b)
                        
                        
                           az Európai Határ- és Partvédelmi Ügynökség megfelelően felhatalmazott személyzete és adatvédelmi tisztviselője az (EU) 2018/1240 rendelet 7. cikke (2) bekezdésének e) pontjában és 61. cikkében meghatározott célokból, valamint az adatkezelés jogszerűségének, az adatok sértetlenségének és biztonságának biztosítása céljából;
                        
                     
                           c)
                        
                        
                           az ETIAS nemzeti egységek megfelelően felhatalmazott személyzete és adatvédelmi tisztviselői, az 57. cikk (2) bekezdésében említett célokból.
                        
                     
            
               (2)   Az európai adatvédelmi biztos és az (EU) 2018/1240 rendelet 66. és 67. cikkében említett felügyeleti feladatokat ellátó illetékes nemzeti felügyeleti hatóságok az eu-LISA ügynökséghez vagy az ETIAS nemzeti egység(ek)hez intézett kérésre kapnak hozzáférést a naplókhoz.
            
            
               (3)   A naplóbejegyzések és az ETIAS központi rendszerben rögzített konkrét mezők az 1. cikkel összhangban legalább a szerzőre, a hozzáférés időpontjára vagy az adatkezelési művelet típusára való hivatkozással lekérdezhetők.
            
            
               (4)   Az (EU) 2018/1240 rendelet 45. cikke (5) és (7) bekezdésének alkalmazásában a szabadságon, a biztonságon és a jog érvényesülésén alapuló térség nagyméretű IT-rendszereinek üzemeltetési igazgatását végző európai uniós ügynökség a következő feltételek teljesülése esetén továbbíthatja az ETIAS nemzeti egységeknek az említett cikk alkalmazásából eredő jogvita megoldásához szükséges naplókat:
               
                           a)
                        
                        
                           az érintett ETIAS nemzeti egység kifejezett, indokolással ellátott kérelmet nyújtott be a naplókhoz való hozzáférés iránt az Európai Határ- és Partvédelmi Ügynökséghez mint az említett rendelet 57. cikke (1) bekezdésének első mondata szerinti adatkezelőhöz.
                        
                     
                           b)
                        
                        
                           az Európai Határ- és Partvédelmi Ügynökség ellenőrizte és jóváhagyta a kérelmet.
                        
                     
            
               (5)   Az (1) bekezdésnek megfelelően a naplókhoz való hozzáférést rögzítő naplóknak legalább a szerző vagy a hozzáférés időpontja szerint nyomon követhetőnek kell lenniük.
            
            
               (6)   Az (1) bekezdésnek megfelelően a naplókhoz való hozzáférést rögzítő naplóknak legalább a szerző, a hozzáférés időpontja vagy az adatkezelési művelet típusa alapján kereshetőnek kell lenniük.
            
         
         
            3. cikk
            Hatálybalépés
            Ez a határozat az Európai Unió Hivatalos Lapjában való kihirdetését követő huszadik napon lép hatályba.
         
         
            Kelt Brüsszelben, 2021. április 15-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 236., 2018.9.19., 1. o.
         
         
            (2)  A Tanács 2002/192/EK határozata (2002. február 28.) Írországnak a schengeni vívmányok egyes rendelkezései alkalmazásában való részvételére vonatkozó kéréséről (HL L 64., 2002.3.7., 20. o.).
         
            (3)  HL L 176., 1999.7.10., 36. o.
         
         
            (4)  A Tanács 1999/437/EK határozata (1999. május 17.) az Európai Unió Tanácsa, valamint az Izlandi Köztársaság és a Norvég Királyság között, e két államnak a schengeni vívmányok végrehajtására, alkalmazására és fejlesztésére irányuló társulásáról kötött megállapodás alkalmazását szolgáló egyes szabályokról (HL L 176., 1999.7.10., 31. o.).
         
            (5)  HL L 53., 2008.2.27., 52. o.
         
         
            (6)  A Tanács 2008/146/EK határozata (2008. január 28.) az Európai Unió, az Európai Közösség és a Svájci Államszövetség közötti, a Svájci Államszövetségnek a schengeni vívmányok végrehajtására, alkalmazására és fejlesztésére irányuló társulásáról szóló megállapodásnak az Európai Közösség nevében történő megkötéséről (HL L 53., 2008.2.27., 1. o.).
         
            (7)  HL L 160., 2011.6.18., 21. o.
         
         
            (8)  A Tanács 2011/350/EU határozata (2011. március 7.) az Európai Unió, az Európai Közösség, a Svájci Államszövetség és a Liechtensteini Hercegség közötti, a Liechtensteini Hercegségnek az Európai Unió, az Európai Közösség és a Svájci Államszövetség közötti, a Svájci Államszövetségnek a schengeni vívmányok végrehajtására, alkalmazására és fejlesztésére irányuló, különösen a belső határokon történő ellenőrzés megszüntetéséhez és a személyek mozgásához kapcsolódó társulásáról szóló megállapodáshoz való csatlakozásáról szóló jegyzőkönyvnek az Európai Unió nevében történő megkötéséről (HL L 160., 2011.6.18., 19. o.).
         
            (9)  Az Európai Parlament és a Tanács (EU) 2018/1725 rendelete (2018. október 23.) a természetes személyeknek a személyes adatok uniós intézmények, szervek, hivatalok és ügynökségek általi kezelése tekintetében való védelméről és az ilyen adatok szabad áramlásáról, valamint a 45/2001/EK rendelet és az 1247/2002/EK határozat hatályon kívül helyezéséről (HL L 295., 2018.11.21., 39. o.).